**Kereskedelmi tevékenység bejelentése**

Kapcsolódó jogszabályok:

* A szolgáltatási tevékenység megkezdésének és folytatásának általános szabályairól szóló 2009. évi LXXVI. törvény,
* A kereskedelemről szóló 2005. évi CLXIV. törvény,
* A kereskedelmi tevékenységek végzésének feltételeiről szóló 210/2009. (IX.29.) Korm. rendelet (a továbbiakban: Korm. rendelet)

Ügyintézés helye: Nemesvámosi Közös Önkormányzati Hivatal

Eljáró ügyintéző: Dr. Berkiné Orbán Judit

Ügyintézés kezdeményezhető: személyesen vagy postai úton

Ügyfélfogadási idő: hétfő: 7.30-15.30 óra, szerda: 7.30-17.30 óra, péntek: 7.30-13.00 óra

**Az ún. üzletköteles termékek ( Korm. rendelet 3. melléklete szerinti termékek) forgalmazása kivételével** a termékek forgalmazása esetén nem kell működési engedélyt kérni, de **a kereskedelmi tevékenység folytatására irányuló szándékot be kell jelenteni a jegyzőnek.**

A bejelentés kötelező adattartalma: A Korm. rendelet meghatározza, az ajánlott formanyomtatvány rendelkezésre áll.

Az ügyintézéshez szükséges iratok:

1. Bejelentés a bejelentésköteles kereskedelmi tevékenység folytatásáról ( A Korm. rendelet 1/A. számú melléklete szerint )
2. Nem a kérelmező tulajdonában lévő üzlet esetében az üzlet használatának jogcímére vonatkozó igazoló okirat (a tulajdoni lap kivételével)
3. Haszonélvezet esetében – ha nem a tulajdonos vagy a haszonélvező a kérelmező – a haszonélvező hozzájárulását igazoló okirat
4. Közös tulajdonban álló üzlet esetében, ha nem a tulajdonostársak közössége a kérelmező, a tulajdonostársak hozzájárulását igazoló okirat

Az ügyintézés díja: 3.000 Ft

* Bejelentés az üzlet napi/heti nyitvatartási idejének megváltoztatásáról: illetékmentes
* Bejelentés adataiban bekövetkezett változás bejelentése: illetékmentes
* Bejelentés kereskedelmi tevékenység megszüntetéséről: illetékmentes

A jegyző a bejelentés megérkezésétől számított 8 napon belül, amennyiben a bejelentés megfelel a jogszabályi követelményeknek, a bejelentést tevő részére igazolást állít ki és a bejelentés megérkezését követő naptól számított 15 napon belül nyilvántartásba veszi a kereskedőt.

A jegyző a bejelentés másolatát a nyilvántartási számmal együtt megküldi a Korm. rendeletben meghatározott hatóságok részére.

A kereskedő a bejelentés szerinti adatokban bekövetkezett változást haladéktalanul, illetve a nyitva tartási idő változását az azt megelőző nyolc napon belül köteles bejelenteni a jegyzőnek.